Tõsi, need hooajad, mida Kanal 11 praegu argiõhtutel ja pühapäevase kordusena ketrab, on igivanad, USAs juba aastaid tagasi eetrisse jõudnud. Aga sellest pole hullu, kui varem näinud pole. See on tõesti köitev formaat, meenutades (ja selle eeskujul see loodud ongi)  ülesehituselt superstaarisaadet. Perversse huumorimeele omanike jaoks on siingi kõige põnevamad eelvoorud, sest kui inimene ei oska laulda, on see küll naljakas (okei, ka minul on perversne huumorimeel), aga mitte pooltki nii hüsteeriliselt koomiline, kui igasuguse koordinatsiooni ja rütmitajuta tegelane, kes kujutab ette, et oskab tantsida.